ब्राह्मण महासभा की कार्यकारिणी का विस्तार
राजस्थानब्राह्मण महासभा की दो तहसीलों की कार्यकारिणी का सोमवार को विस्तार किया गया। महासभा के जिला कोषाध्यक्ष शिवप्रकाश शर्मा ने बताया कि महासभा के जिलाध्यक्ष ओम महाराज ने जिले के सोजत रायपुर क्षेत्र का दौरा किया। इस दौरान दोनों तहसील मुख्यालयों पर कार्यकारिणी गठित की। उन्होंने बताया कि कार्यकारिणी का विस्तार करते हुए सोजत तहसील के लिए मोतीसिंह राजपुरोहित को तहसील प्रभारी एवं अशोक शर्मा को तहसील अध्यक्ष पद पर मनोनीत किया गया। इसी तरह रायपुर तहसील की कार्यकारिणी का भी गठन किया गया, जिसमें देवराज गौड़ प्रभारी, महेश शर्मा तहसील अध्यक्ष, सोमेश्वर शर्मा संरक्षक, सतीश शर्मा महामंत्री, ओमप्रकाश पुरोहित कोषाध्यक्ष सूरजमल शर्मा को संगठन मंत्री के पद पर मनोनीत किया गया। इस दौरान महासभा के जिला कोषाध्यक्ष पंडित शिवप्रकाश शर्मा, वरिष्ठ उपाध्यक्ष विष्णु कुमार व्यास जिला संगठन मंत्री माणक पाइसवाल समेत ब्राह्मण समाज के कई लोग मौजूद थे।
पाली. कार्यकारिणी के विस्तार के दौरान उपस्थित पदाधिकारी। फोटो|भास्कर
hin_Deva hin_Deva mai_Deva